فرانسا، سعودی عربیستانا آرامکو سالدیریسی ایله باغلی اکسپرت گؤندره‌جک
فرانسا پرزیدنتی امانوئل ماکرون،سعودی عربیستانی‌نین ولیعهد شاهزاده محمد بن سالمان ایله کئچیردیگی تلفون گؤروشمه‌سینده نفت تاسیسلرینی هدف آلان سالدیری‌یا دایر آراشدیرمایا دستک اوچون متخصص اکیپ گؤندرمه سؤزو وئردی.
الیزا سارایین‌دان ائدیلن یازی‌لی آچیقلامادا، ماکرونون سالمان ایله تلفون گؤروشمه حیاتا کئچیردیگی قئید اولونوب.
ماکرون گؤروشمه‌ده،آرامکو پترول موسسیسه‌لرینه کئچیریلن سالدیریسی پیسله‌یه‌رک، سعودی عربیستانی ایله همرای‌لیک ایچه‌رسینده اولدوغونو وورغولاییب.
فرانسانین، سعودی عربیستانی‌نین و بؤلگه‌نین امنیتینه اؤنم وئردیگینی وورغولایان ماکرون، نفت تاسیس‌لرینی هدف آلان سالدیریلا باغلی آپاریلان آراشدیرمایا قوشولماسی اوچون بو اؤلکه‌یه متخصص اکیپ گؤندره‌جک‌لرینی قئید ائدیب.
سعودی عربیستانی‌نین میللی نفت شیرکتی سعودی آرامکویا عایید 2 کارخانادا شنبه گونو یئرلی واختلا 04.00ده سیلاح‌لی اینسان‌سیز هاوا واسطه‌سیله سالدیری کئچیریلمه‌سی نتیجه‌سینده یانغین چیخدیغی آچیقلانمیشدی.
اؤلن یا دا یارا‌لانانین اولمادیغی سیلاح‌لی اینسان‌سیز هاوا واسطه‌سی سالدیریسی ایله باغلی هر هانسی بیر طرف اتهام ائتمدیگینیز، حوثیلر ائتدیک‌لری یازی‌لی آچیقلامادا، سالدیرینی 10 درون ایله اؤزلری‌نین حاضیرلادیق‌لارینی ایشاره ائتمیشدی.
